Anderkant die ondenkbare: Jeanette Morton Graffiti Boeke
Soek resultate: Jeanette Morton
Die vlinder en die surfer
Die hoofdogter Beatrice Malan het die perfekte lewe: sy word gekroon tot 'rugbyprinses' en gaan uit met die gewildste ou in die skool - die rugbykaptein. Maar sy raak verlief op 'n surfer van die 'verkeerde kant van die spoorlyn'.
Skielik vermy haar vriende haar en stamp sy koppe met haar skoolhoof-pa. Wat moet sy doen? Haar ore toedruk en die golf ry saam met haar nuwe ou? Of moet sy aanvaar dat 'n verhouding tussen twee mense uit totaal verskillende wêrelde nie kan werk nie? Boonop sweer die rugbykaptein wraak op Bea se nuwe liefde ...
Die Marmerprinses handel oor 'n tienerdogter, Wilmien, wat verlief raak op die nuwe onderwyser by die skool, mnr. Paul le Roux. Tussen die verlief-wees deur moet sy leer vir haar matriekeindeksamen, deadlines as redakteur van die skoolkoerant hanteer, en afreken met haar skateboarder-vriend en buurman, Chris, wat heimlik ook verlief op haar is. Al waaraan Wilmien kan dink is Paul le Roux, en die geur van sy naskeermiddel ... Wat sal sy doen as sy ná die skool se Valentynsbal 'n boodskap op haar foon kry?: Wilmien, dis ek, Paul. Ek wou net sê jy het verskriklik mooi gelyk vanaand ... Sal sy kan wegkom van die feit dat hy getroud is met kinders?